BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON 

OPĆINSKI SUD U ZENICI 

Broj: 43 0 V 100752 14 I 

Zenica, 26.05.2021. godine
               OPĆINSKI SUD U ZENICI, sudija Mirhunisa Hamzić, u izvršnom postupku tražitelja izvršenja Raiffeisen Bank dd BiH, Maršala Tita bb. Zenica, protiv izvršenika  Beganović Amel, Obalni bulevar br. 2, Zenica, radi izvršenja radi naplate duga, v.s. 191.026,52 KM, dana  26.05.2021.godine, donosi slijedeći

Z A K LJ U Č A K

                I  ODREDJUJE  SE   DRUGA  PRODAJA   nekretnine izvršenika Beganović Amela, Obalni bulevar br. 2, Zenica, suvlasničkog dijela od ½ , nekretnine koja se vodi u zemljišno knjižnom ulošku broj 12476 ko Zenica II , suvlasnički dio nekretnine od 69,34/5886 na nekretnini označenoj  kao k.č. 3792 povezanoj sa vlasništvom na posebnom dijelu zgrade – STAN koji se sastoji od dvije sobe ukupne površine 69,34 m2, ul. Obalni bulevar  broj 2., sprat 16., stan broj 128., a koji stan prema nalazu i procjeni sudskog vještaka Suljić Nadana iz Zenice, procjenom na licu mjesta,  čini  stan povšine  od 161,60 m2, nastao dogradnjom  i rekonstrukcijom izvornog stana (površine od 69,34 m2), prema procjeni vještaka , vrijednost suvlasničkog  dijela izvršenika Beganović Amela sa dijelom od ½ ,  u visini od  100.510,00  KM, 
  putem  usmenog i javnog nadmetanja u zgradi ovog suda , soba broj   39/III , za dan 
06.07.2021.godine ( utorak) u  10,00 sati 

II Vrijednost navedene nekretnine koja je predmet prodaje utvrdjena je u skladu sa članom 80. Zakona o izvršnom postupku.

III Na drugom ročištu za javno nadmetanje ne može se nepokretnost opisana u tačci 1. ovog Zaključka prodati ispod  trećine njene utvrdjene vrijednosti, a kupac je dužan platiti poreze i takse u vezi sa prodajom navedene nekretnine.

IV Na nekretnini u B vlasničkom listu , pored izvršenika, kao suvlasnik je upisana Beganović Amila sa dijelom ½.

Na nekretnini u C teretnom listu upisano je :

-pod rednim brojem 1. prema Ugovoru o zalogu od 19.01.2005.g., Ov br. 167/05 i Anexa na ugovor broj  Ov. br. 302/2005  od 07.02.2005.g. suda u Bihaću , radi osiguranja novčanog potraživanja u iznosu od 48.000,00 KM, upisano založno pravo u korist Bihaćke pivovare dd Bihać 

-pod rednim brojem 2. upisana je zabilježba izvršenja po Rješenju ovog suda broj 43 0 V 100752 14 I  , radi naplate duga od 191.026,52 KM, u korist Raiffeisen banke dd BIH

-pod rednim brojem 3. upisana je hipoteka  radi obezbjeđenja iznosa od 20.320,22 KM u korist Porezne uprave FBIH -Kantonalni porezni ured Zenica

- pod rednim brojem 4. upisan je zabilježba izvršenja po Rješenju ovog suda broj 43 0 I 126573 18 Kom, radi naplate duga od 22.066,05 KM, u korist Muzeja Grada Zenica 

-pod rednim brojem 5. upisanaa je zabilježba izvršenja po Rješenju ovog suda broj 43 0 I 173351 19 Kom  , radi naplate duga od 175,40  KM, u korist JP Grijanje doo Zenica.

V Navedenu nekretninu koja je predmet prodaje kupci mogu razgledati svakim radnim danom u vremenu od 11-12 časova , počev od dana objavljivanja ovog zaključka na oglasnoj  ploči  ovog suda.

VI Kupac ne može biti sudija, ili drugo lice koje službeno sudjeluje u postupku prodaje, njihov supružnik i s njim povezana lica ( preci , potomci , braća , sestre i njihovi supružnici ) , izvršenik, a ni lice koje prema zakonu ne može steći nepokretnost koja je predmet izvršenja .

VII O prodaji nepokretnosti najboljem ponudjaču sud donosi zaključak koji se objavljuje na sudskoj oglasnoj ploči. Ponudjač sa najvišom ponudom dužan je položiti cijenu umanjenu za položeno osiguranje u roku od 8 dana od dana objavljivanja zaključka o prodaji nepokretnosti najpovoljnijem ponudjaču na sudskoj ploči.

VIII Ponudjačima čija ponuda nije prihvaćena vratiti će se položeno osiguranje nakon zaključenja javne prodaje.

IX  Ukoliko ponudjač sa najvećom ponudom ne deponuje prodajnu cijenu sudu u predvidjenom roku , sud će zaključkom proglasiti prodaju tom ponudjaču nevaljanom i novim zaključkom odrediti da je nepokretnost prodana drugom po redu ponudjaču koji treba u roku koji će odrediti sud , da deponuje prodajnu cijenu.Ukoliko drugi ponudjač ne položi cijenu u predvidjenom roku  sud primjenjuje ova pravila i na trećeg ponudjača .Iz položenog  osiguranja prvog ponudjača kojem je prodana imovina i koji u predvidjenom roku ne uplati prodajnu cijenu pokrivaju se troškovi neuspjelog ročišta , a u slučaju da sva tri ponudjača sa najvišom ponudom ne ispune svoje obaveze plaćanja prodajne cijene u odredjenim rokovima , sud će oglasiti da ročište za prodaju nije uspjelo i zakazati novo ročište .Ako se ovi troškovi ne mogu namiriti u cjelosti iz iznosa osiguranja koje je položio prvi ponudjač , razlika će se namiriti iz osiguranja drugog ponudjača ako i ovaj odustane od kupovine nepokretnosti. Preostali iznos će se vratiti  davaocu osiguranja.

X U  javnom nadmetanju kao kupci mogu učestvovati samo lica koja su prethodno dali osiguranje  . Kupci su dužni osiguranje položiti na depozitni račun ovog suda broj 134-010-0000044837 otvoren kod  ASA BANKE  D.D. ZENICA , Zenica i to najkasnije na dan zakazane prodaje, te dokaz o izvršenom davanju osiguranja predati u spis ovog suda prije početka prodaje. Osiguranje za učešče u javnoj prodaji  iznosi  10.000,00 KM.

Pored lica koja prema ovom Zakonu nisu dužna dati osiguranje u izvršnom postupku , osiguranje nisu dužni dati tražilac izvršenja na čiji  je prijedlog odredjeno izvršenje .

XI  Ovaj zaključak objavit će se na sudskoj oglasnoj ploči. Ovaj zaključak tražilac izvršenja može o svom trošku objaviti u sredstvima javnog  informisanja, odnosno da o zaključku obavijesti lica koja se bave posredovanjem u prodaji nepokretnosti .Dokaz o istom tražilac izvršenja je dužan uložiti u spis ovog suda.

XII  Zaključak o prodaji dostavit će se strankama i nadležnom organu Poreske uprave .

Pravna pouka :                                                                                  SUDIJA 

Protiv ovog  zaključka                                                             Hamzić  Mirhunisa 

nema mjesta pravnom lijeku              

